Il-kanzunetta Brividi rebħet it-72 edizzjoni ta' Sanremo u b'hekk hi mistennija li tkun qed tirrappreżenta lill-Italja fil-Eurovision Song Contest li se jsir f'Turin fl-Italja f'Mejju bejn l-10 u l-14 ta' Mejju. Il-kanzunetta hija interpretata minn Mahmood u Blanco. Għal Mahmood din tfisser it-tieni rebħa tiegħu f'Sanremo u b'hekk se jerġa' jitla' mill-ġdid fuq il-palk tal-Eurovision f'Mejju li ġej. Fl-2019 il-kanzunetta tiegħu Soldi kienet ġiet fit-tieni post tal-Eurovision. Il-kanzunetta Brividi hi dwett ta' Mahmood ma' Blanco, kantant ta' 18-il sena li jismu proprja Riccardo Fabbriconi. Fi ftit aktar minn sena Blanco laħaq total ta' biljun streams fuq pjattaformi diġitali, kiseb 28 diski tal-platinu u 7 diski tad-deheb. Huwa l-iżgħar artist Taljan li baqa' għal 18-il ġimgħa fl-ewwel post tal-klassifika Fimi / GfK tas-singles l-aktar mibjugħa u t-tieni l-aktar artist li semgħu fl-2021 fuq Spotify. Ritratt: mill-filmat / RAI Il-klassifika finali ta' Sanremo 2022: Mahmood & Blanco – Brividi (l-ewwel post) Elisa – O forse sei tu (It-tieni post) Gianni Morandi – Apri tutte le porte (It-tielet post) Dan hu l-vidjow tal-kanzunetta Brividi, il-kanzunetta rebbieħa ta' Sanremo 2022: KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook